**Kokkulepe Väikese väina tammi ääres asuva õhuliini L174A metallmasti nr 30 omandi üleandmise kohta**

**Elering AS** (edaspidi Üleandja), registrikood 11022625, Kadaka tee 42, 12915 Tallinn, keda esindab juhatuse liige Reigo Kebja, e-post: reigo.kebja@elering.ee, tel: +372 5884 3834,

**Transpordiamet** (edaspidi Vastuvõtja 1), registrikood 70001490, Valge tn 4/1, 11413 Tallinn, keda esindab ametinimetus nimi, e-post: …, tel: …,

**Riigimetsa Majandamise Keskus** (edaspidi Vastuvõtja 2), registrikood 70004459, Mõisa/3, Sagadi küla, Haljala vald, 45403 Lääne-Viru maakond, keda esindab ametinimetus nimi, e-post: …, tel: …

ja **Saaremaa Vallavalitsus** (edaspidi Omandaja), registrikood 77000306, Tallinna 10, Kuressaare, Saaremaa vald, 93819 Saare maakond, keda esindab abivallavanem Kaarel Tang, e-post: vald@saaremaavald.ee, tel: +372 452 5000,

edaspidi eraldi nimetatud pool ja koos pooled,

võttes arvesse, et Omandaja soovib omandada Väikese väina tammi ääres demonteeritava kõrgepinge õhuliini L174A metallmasti nr 30, mis asub osaliselt 10 Risti-Virtsu-Kuivastu-Kuressaare tee kinnistul (katastritunnus 55001:006:0455), riigi põhimaantee nr 10 ja tugimaantee nr 75 ristmiku kõrval, mille omanikuks on Eesti Vabariik ja riigi kinnisvararegistri andmetel volitatud asutuseks on Vastuvõtja 1 ning osaliselt nimetul kinnistul (katastritunnus 71401:001:2057), mille omanikuks on Eesti Vabariik ja riigi kinnisvararegistri andmetel volitatud asutuseks on Vastuvõtja 2,

sõlmisid käesoleva lepingu (edaspidi kokkulepe) alljärgnevas:

1. Üleandja annab õhuliini L174A masti nr 30 Vastuvõtjale 1 ja Vastuvõtjale 2 (edaspidi koos Vastuvõtjad) üle ning Vastuvõtjad võtavad selle vastu seisukorras, milline see oli kokkuleppe sõlmimise ajal;

2. Vastuvõtjad annavad õhuliini L174A masti nr 30 Omandajale üle ning Omandaja võtab selle vastu seisukorras, milline see oli kokkuleppe sõlmimise ajal;

3. Üleandja kinnitab, et kokkuleppe järgi üleantav mast on Üleandja ainuomandis ning kolmandatel isikutel ei ole üleantavale mastile nr 30 mingeid õigusi;

4. Kokkulepe jõustub kokkuleppe allkirjastamisest viimase poole poolt. Omandiõigus mastile nr 30 läheb Üleandjalt Vastuvõtjatele ja Vastuvõtjatelt Omandajale üle hiljemalt 31. detsember 2024;

5. Vastuvõtjad ja Omandaja kinnitavad, et on teadlikud, et omandi üleminekuga kaasnevad omandi suhtes seadusjärgsed õigused ja kohustused;

6. Vastuvõtjad ja Omandaja kinnitavad, et on teadlikud, et omandi üleminekuga ei vastuta Üleandja enam mastiga nr 30 seotud kohustuste täitmise eest, sealhulgas selle korrashoiu ega ohutuse eest;

7. Käesoleva kokkuleppe täitmisest tulenevad vaidlused püütakse lahendada poolte vaheliste läbirääkimiste teel. Kokkuleppe mittesaavutamisel lahendatakse vaidlused kohtus.

Poolte allkirjad

|  |  |
| --- | --- |
| Reigo Kebja | … |
| üleandja | vastuvõtja 1 |
| */allkirjastatud digitaalselt/* | */allkirjastatud digitaalselt/* |
|  |  |
| … | Kaarel Tang |
| vastuvõtja 2 | omandaja |
| */allkirjastatud digitaalselt/* | */allkirjastatud digitaalselt/* |